Αδειοδότηση των Κέντρων Φιλοξενίας Ασυνόδευτων Ανηλίκων
Άδεια ίδρυσης και λειτουργίας Κέντρων Φιλοξενίας Ασυνόδευτων Ανηλίκων (Κ.Φ.Α.Α.)
1η Αίτηση για έγκριση της Μελέτης Σκοπιμότητας
Ο ενδιαφερόμενος φορέας λειτουργίας μέσω του νόμιμου εκπροσώπου του, υποβάλλει στη Μονάδα Εποπτείας και Αξιολόγησης Κέντρων Φιλοξενίας (ΚΦΑΑ), της Γενικής Γραμματείας Ευάλωτων Πολιτών και Θεσμικής Προστασίας του Υπουργείου Μετανάστευσης και Ασύλου, Μελέτη Σκοπιμότητας για σχετική έγκριση η οποία περιλαμβάνει: α) Την περιγραφή της γεωγραφικής θέσης και του χώρου εγκατάστασης του Κ.Φ.Α.Α., β)τον σκοπούμενο αριθμό των ασυνόδευτων ανηλίκων που θα φιλοξενούνται, το φύλο και την ηλικία αυτών, σύμφωνα ε το άρθρο 14 της ΥΑ 187634/2023, Γ) στοιχεία ως προς τις υπάρχουσες μονάδες δημόσιας εκπαίδευσης, υγείας και άλλες δημόσιες υποδομές, την εγγύτητα της εγκατάστασης του Κ.Φ.Α.Α. και τη διασύνδεση αυτού με τις ανωτέρω υποδομές για την δυνατότητα κάλυψης των αναγκών των φιλοξενούμενων ανηλίκων, δ) την έκθεση βιωσιμότητας για την ίδρυση του Κ.Φ.Α.Α. που συνοδεύεται από αναλυτική εκτίμηση του κόστους λειτουργίας του και των πηγών κάλυψής τους, ε)απολογισμό έργου του φορέα λειτουργίας τουλάχιστον για δύο (2) έτη που αποδεικνύει την υλοποίηση δράσεων και προγραμμάτων προστασίας της παιδικής ηλικίας στ) υποβολή αντιγράφου της Πολιτικής Παιδικής Προστασίας του φορέα λειτουργίας, ζ) όποιο άλλο στοιχείο κρίνεται σημαντικό από τον φορέα λειτουργίας Αν φορέας λειτουργίας είναι ΟΤΑ α βαθμού ή νομικό πρόσωπο αυτού, η Μελέτη Σκοπιμότητας για τη λειτουργία του Κ.Φ.Α.Α., υποβάλλεται, κατόπιν απόφασης του οικείου δημοτικού συμβουλίου ή διοικητικού συμβουλίου αντίστοιχα. Στην περίπτωση αυτή το δημοτικό συμβούλιο απέχει από τη σχετική γνώμη της παρ. 3 της ΥΑ 187634/2023.
Κατάθεση από τον αιτούντα (δια ζώσης ή ταχυδρομικά)
Απαιτείται να έχει εκδοθεί έγκριση Μελέτης Σκοπιμότητας, καθώς αποτελεί προϋπόθεση για την υποβολή της αίτησης έκδοσης άδειας λειτουργίας για κάθε Κ.Φ.Α.Α. είτε νέο είτε που λειτουργεί κατά τη δημοσίευση της ΥΑ 187634/2023
Η διαδικασία αφορά στην αδειοδότηση λειτουργίας των Κέντρων Φιλοξενίας Ασυνόδευτων Ανηλίκων (Κ.Φ.Α.Α.).
2η Αίτηση στον οικείο Δήμο για την την έκδοση Άδειας Λειτουργίας του Κέντρου Φιλοξενίας Ασυνόδευτων Ανηλίκων (Κ.Φ.Α.Α.).
Έγκριση μελέτης σκοπιμότητας σύμφωνα με το άρθρο 7 της ΚΥΑ 187634/2023.
Επικυρωμένο αντίγραφο του νόμιμα δημοσιευμένου καταστατικού του φορέα λειτουργίας ή του οργανισμού εσωτερικής υπηρεσίας ή της συστατικής πράξης του νομικού προσώπου (στην περίπτωση που φορέας λειτουργίας είναι ΟΤΑ α βαθμού ή νομικό πρόσωπο αυτού), ή λοιπών συστατικών εγγράφων που να αποδεικνύουν τη νομική προσωπικότητα του φορέα λειτουργίας, να αναφέρουν τον νόμιμο εκπρόσωπο του και να προβλέπουν την υλοποίηση δράσεων και προγραμμάτων παιδικής προστασίας.
Απόφαση εγγραφής στο «Μητρώο Ελληνικών και Ξένων Μη Κυβερνητικών Οργανώσεων (Μ.Κ.Ο)»
Φορολογική ενημερότητα του φορέα λειτουργίας.
Απόσπασμα Ποινικού Μητρώου δικαστικής ή γενικής χρήσης, του νόμιμου εκπροσώπου του φορέα λειτουργίας.
Ασφαλιστική ενημερότητα του φορέα λειτουργίας.
Φωτοαντίγραφο δελτίου ταυτότητας ή άλλου ταυτοποιητικού εγγράφου του νόμιμου εκπροσώπου του φορέα λειτουργίας.
Υπεύθυνη δήλωση του Ν. 1599/1986 του νόμιμου εκπροσώπου του φορέα λειτουργίας ότι δε διώκεται και δεν έχει τεθεί υπό απαγόρευση ή δικαστική συμπαράσταση
Υπεύθυνη δήλωση του Ν. 1599/1986 του νόμιμου εκπροσώπου του φορέα λειτουργίας, που δηλώνει ρητώς την συμμόρφωση του φορέα λειτουργίας με τις διατάξεις της παρούσας.
Ηλεκτρονικό συμφωνητικό μίσθωσης ακινήτου ή τίτλος κυριότητας με πρόσφατο πιστοποιητικό μετεγγραφής από το υποθηκοφυλακείο και το κτηματολόγιο, ή παραχωρητήριο ή απόφαση παραχώρησης του ακινήτου σε περίπτωση παραχώρησης, ή ιδιωτικό συμφωνητικό προμίσθωσης ακινήτου.
Αντίγραφο τοπογραφικού διαγράμματος, διαγράμματος κάλυψης και σχέδιο διαμόρφωσης του ακάλυπτου χώρου του οικοπέδου-γηπέδου.
Αρχιτεκτονικά σχέδια κατόψεων και τομών του κτιρίου ή των κτιρίων θεωρημένα από αρμόδιο μηχανικό.
Αναλυτική τεχνική έκθεση όπου περιγράφεται το κτίριο του Κ.Φ.Α.Α. υπολογίζοντας τη δυναμικότητα του σε σχέση με το εμβαδόν των χώρων.
Εγκεκριμένη μελέτη (ενεργητικής) πυροπροστασίας.
Βεβαίωση χώρου κύριας χρήσης της παρ. 8 του αρθ. 107 του ν. 4495/2017 (ΦΕΚ 167/Α’/2017) από αρμόδιο μηχανικό, για χρήση «1.Β.προσωρινή διαμονή» του άρθρου 3 του Κτιριοδομικού Κανονισμού (ΦΕΚ 59 /Δ’/1989) όπως ισχύει, στην οποία καταγράφονται τα νομιμοποιητικά στοιχεία του ακινήτου και οι κανονισμοί βάσει των οποίων κατασκευάστηκε.
Πρακτικό γνωμοδότησης της Επιτροπής Καταλληλότητας Κτιρίων Κ.Φ.Α.Α..
Η σκοπιμότητα ίδρυσης και λειτουργίας ενός Κ.Φ.Α.Α. τεκμηριώνεται βάσει: α) Των αναγκών του συστήματος μακροχρόνιας φιλοξενίας ασυνόδευτων ανηλίκων και β) των χαρακτηριστικών της προτεινόμενης γεωγραφικής θέσης του (περιφέρεια, περιφερειακή ενότητα, δήμος, δημοτική κοινότητα, οικισμός), πού καθιστούν εφικτή την εύρυθμη λειτουργία του, σύμφωνα με τις προδιαγραφές της ΥΑ 187634/2023. Εγκρίνεται από την Γενική Γραμματεία Ευάλωτων Πολιτών και Θεσμικής Προστασίας του Υπουργείου Μετανάστευσης και Ασύλου.
Για τα Νομικά Πρόσωπα Ιδιωτικού Δικαίου μη Κερδοσκοπικού Χαρακτήρα, που αναφέρονται στα στοιχεία (δ), (ε), (στ), (ζ), (η) και (θ) της παρ. 1 του άρθρου 66 ΚΗ του ν. 4939/2022 (Α 111), απαιτείται απόφαση εγγραφής στο "Μητρώο Ελληνικών και Ξένων Μη Κυβερνητικών Οργανώσεων (Μ.Κ.Ο), σύμφωνα με το στοιχείο (γ) της παρ. 2 του ν. 4939/2022 (Α 111) και την υπ αρ. οικ. 10616/2020 κοινή απόφαση των Υπουργών Οικονομικών και Μετανάστευσης και Ασύλου (Β 3820).
Ασφαλιστική και φορολογική ενημερότητα του φορέα λειτουργίας, πιστοποιητικό ότι το νομικό πρόσωπο δεν τελεί υπό πτώχευση, παύση εργασιών, πτωχευτικό συμβιβασμό, αναγκαστική διαχείριση, διαδικασία εξυγίανσης και δεν βρίσκεται σε καθεστώς εκκαθάρισης.
απόσπασμα Ποινικού Μητρώου δικαστικής ή γενικής χρήσης, του νόμιμου εκπροσώπου του φορέα λειτουργίας από το οποίο προκύπτει ότι δεν έχει καταδικαστεί αμετάκλητα σε οποιαδήποτε ποινή για κακούργημα για ένα από τα πλημμελήματα της κλοπής, υπεξαίρεσης, απάτης, εκβίασης, πλαστογράφησης, συκοφαντικής δυσφήμησης, παραχάραξης και εκ δόλου σωματικής βλάβης και παράβασης των διατάξεων περί ναρκωτικών ή για έγκλημα που αναφέρεται στα ήθη (αναζητείται αυτεπάγγελτα από την Κοινωνική Υπηρεσία του Δήμου)
Στα ανωτέρω σχέδια περιλαμβάνεται η μελέτη προσβασιμότητας, χαρακτηρίζονται όλοι οι χώροι του κτιρίου και αναγράφονται οι πλήρεις διαστάσεις και το εμβαδόν των χώρων, καθώς και η συνολική επιφάνεια της κάτοψης.
Εγκεκριμένη μελέτη (ενεργητικής) πυροπροστασίας, σύμφωνα με τα οριζόμενα στο άρθρο 3 της υπ’ αριθ. 69019 οικ. Φ.700.13/29.11.2021 Απόφασης του Υφυπουργού Κλιματικής Κρίσης και Πολιτικής Προστασίας με θέμα: «Έγκριση της υπ’ αριθ. 13/2021 Πυροσβεστικής Διάταξης με θέμα: «Καθορισμός της διαδικασίας υποβολής των απαιτούμενων δικαιολογητικών, ελέγχου και έκδοσης των διοικητικών πράξεων πυροπροστασίας σε επιχειρήσεις - εγκαταστάσεις, κατ’ εφαρμογή του άρθρου 167 του ν. 4662/2020» (Β΄ 5519), σε Κ.Φ.Α.Α. πάνω από είκοσι (20) κλίνες.
Σε περίπτωση που φορέας λειτουργίας είναι ΟΤΑ α’ βαθμού ή νομικό πρόσωπο αυτού, εξαιρείται από την προσκόμιση των ανωτέρω δικαιολογητικών 3 έως 7. Τα ανωτέρω δικαιολογητικά ελέγχονται ως προς την πληρότητα τους από την αρμόδια υπηρεσία του Δήμου, η οποία τα εγκρίνει ή τα απορρίπτει αιτιολογημένα, λαμβάνοντας υπόψη την προθεσμία της παρ. 6 της ΚΥΑ 187634/2023. 4. Για τον σκοπό της αδειοδότησης, με απόφαση Δημάρχου σε κάθε Δήμο συστήνεται «Επιτροπή καταλληλόλητας κτιρίων Κ.Φ.Α.Α.» αποτελούμενη από: α) Έναν επόπτη δημόσιας υγείας ή/και ιατρό δημόσιας υγείας του οικείου Δήμου και όπου δεν υπάρχει της αρμόδιας υγειονομικής υπηρεσίας της οικείας Περιφερειακής Ενότητας, β) έναν πολιτικό μηχανικό ή αρχιτέκτονα μηχανικό του οικείου Δήμου, και όπου δεν υπάρχει της οικείας Περιφερειακής Ενότητας, γ) έναν κοινωνικό επιστήμονα της Διεύθυνσης που ασκεί αρμοδιότητες σε θέματα Κοινωνικής Πρόνοιας του οικείου Δήμου. Η επιτροπή υποστηρίζεται γραμματειακά από έναν διοικητικό υπάλληλο του οικείου Δήμου.
Οι φορείς, οι οποίοι δύνανται να λειτουργούν Δομές Μακροχρόνιας Φιλοξενίας Δ.Μ.Φ. είναι: α) τα Ν.Π.Δ.Δ. της περ. γ` της παρ. 1 του άρθρου 14 του ν. 4270/2014 (Α` 143), β) οι Ο.Τ.Α. α` βαθμού και τα υφιστάμενα νομικά πρόσωπα αυτών, κατά την έννοια της περ. δ` της παρ. 1 του άρθρου 14 του ν. 4270/2014, γ) τα κρατικά Νομικά Πρόσωπα Ιδιωτικού Δικαίου, δ) τα σωματεία των άρθρων 78 έως 106 του Αστικού Κώδικα, ε) τα κοινωφελή ιδρύματα του ν. 4182/2013 (Α` 185), ζ) οι ενώσεις προσώπων του άρθρου 107 του Αστικού Κώδικα, η) οι οργανώσεις κοινωνίας πολιτών της περ. α` της παρ. 1 του άρθρου 4 του ν. 4873/2021 (Α` 248), θ) οι μη κυβερνητικές οργανώσεις της αλλοδαπής που έχουν παράρτημα στην ελληνική επικράτεια, ι) οι διεθνείς οργανισμοί. 2. Οι φορείς, που επιθυμούν να λειτουργούν Δ.Μ.Φ., σωρευτικά: α) επιδιώκουν αποδεδειγμένα μη εμπορικό σκοπό, β) υλοποιούν, βάσει οργανικών διατάξεων ή συστατικής και καταστατικής πράξης, δράσεις και προγράμματα προστασίας της παιδικής ηλικίας, που αποδεικνύονται από τον απολογισμό έργου των δύο (2) προηγούμενων ετών, γ) εφόσον πρόκειται για φορείς λειτουργίας των περ. δ), ε), στ), ζ), η), και θ) της παρ. 1, είναι εγγεγραμμένοι στο Μητρώο Ελληνικών και Ξένων Μη Κυβερνητικών Οργανώσεων του άρθρου 78, και δ) έχουν εγγράψει τις Δ.Μ.Φ. στο Εθνικό Μητρώο Προστασίας Ασυνόδευτων Ανηλίκων του άρθρου 66ΛΒ.» Η Γενική Γραμματεία Ευάλωτων Πολιτών και Θεσμικής Προστασίας του Υπουργείου Μετανάστευσης και Ασύλου οργανώνει και τηρεί το Μητρώο Κέντρων Φιλοξενίας Ασυνόδευτων Ανηλίκων (Μητρώο Κ.Φ.Α.Α.) μέχρι την ολοκλήρωση της εφαρμογής του Εθνικού Μητρώου Προστασίας Ασυνόδευτων Ανηλίκων (Ε.Μ.Π.Α.Α.) του άρθρου 66ΛΒ - Τελευταία τροποποίηση για παράταση μέχρι 01/08/2028 (ΦΕΚ 4201/Β΄/ 31/07/2025).
Τροποποίηση της υπ αρ. 187634/31.03.2023 κοινής απόφασης των Υπουργών Εργασίας και Κοινωνικών Υποθέσεων, Υγείας, Περιβάλλοντος και Ενέργειας, Εσωτερικών, Μετανάστευσης και Ασύλου και Κλιματικής Κρίσης και Πολιτικής Προστασίας «Πλαίσιο Πρότυπων Κανόνων Λειτουργίας και Αδειοδότησης Κέντρων Φιλοξενίας Ασυνόδευτων Ανηλίκων» (Β 2125), όπως τροποποιήθηκε με την υπ αρ. 330659/24.06.2023 (Β 4154) κοινή υπουργική απόφαση. / Παράταση
Τροποποίηση της υπ αρ. 187634/31.03.2023 κοινής απόφασης των Υπουργών Εργασίας και Κοινωνικών Υποθέσεων - Υγείας - Περιβάλλοντος και Ενέργειας - Εσωτερικών - Μετανάστευσης και Ασύλου - Κλιματικής Κρίσης και Πολιτικής Προστασίας με θέμα «Πλαίσιο Πρότυπων Κανόνων Λειτουργίας και Αδειοδότησης Κέντρων Φιλοξενίας Ασυνόδευτων Ανηλίκων» (Β 2125).
Πλαίσιο Πρότυπων Κανόνων Λειτουργίας και Αδειοδότησης Κέντρων Φιλοξενίας Ασυνόδευτων Ανηλίκων.
Οδηγίες για την εγγραφή στο Μητρώο Κέντρων Φιλοξενίας Ασυνόδευτων Ανηλίκων της υπό στοιχεία Δ 11/οικ. 26945/1074/12.6.2019 υπουργικής απόφασης (Β 2399), σύμφωνα με τα στοιχ. (α) της παρ. 3 του άρθρου 147 του ω. 4939/2022 (Α 111), όπως ισχύει
Κύρωση Κώδικα Νομοθεσίας για την υποδοχή, τη διεθνή προστασία πολιτών τρίτων χωρών και ανιθαγενών και την προσωρινή προστασία σε περίπτωση μαζικής εισροής εκτοπισθέντων αλλοδαπών.
Τροποποίηση της παρ. 1 του άρθρου 33 της υπ αρ.187634/31.03.2023 ως προς την καταληκτική προθεσμία συμμόρφωσης με τις διατάξεις περί αδειοδότησης των Κέντρων Φιλοξενίας Ασυνόδευτων Ανηλίκων, ισχύς από 31/07/2025 έως 01/08/2028
Ο ενδιαφερόμενος φορέας λειτουργίας μέσω του νόμιμου εκπροσώπου του, υποβάλλει στη Μονάδα Εποπτείας και Αξιολόγησης Κέντρων Φιλοξενίας, της Γενικής Γραμματεία Ευάλωτων Πολιτών και Θεσμικής Προστασίας του Υπουργείου Μετανάστευσης και Ασύλου, Μελέτη Σκοπιμότητας για σχετική έγκριση.
Η Γενική Γραμματεία Ευάλωτων Πολιτών και Θεσμικής Προστασίας (πρώην Ειδική Γραμματεία Ασυνόδευτων Ανηλίκων) διαβιβάζει τη Μελέτη Σκοπιμότητας στον οικείο Δήμο για σχετική γνώμη του δημοτικού συμβουλίου (εντός 1 μήνα). Στη συνέχεια η Γενική Γραμματεία κρίνει επί της Μελέτης Σκοπιμότητας της λειτουργίας ενός ΚΦΑΑ εντός αποκλειστικής προθεσμίας δύο (2) μηνών από την ημερομηνία υποβολής της Μελέτης, λαμβάνοντας υπόψη τη σχετική γνωμοδότηση εφόσον και αν έχει κατατεθεί εντός της ανωτέρω αποκλειστικής προθεσμίας και ενημερώνει σχετικά τον οικείο Δήμο.
Η Γενική Γραμματεία κρίνει επί της Μελέτης Σκοπιμότητας της λειτουργίας ενός ΚΦΑΑ εντός αποκλειστικής προθεσμίας δύο (2) μηνών από την ημερομηνία υποβολής της Μελέτης, λαμβάνοντας υπόψη τη σχετική γνωμοδότηση του οικείου Δήμου, εφόσον και αν έχει κατατεθεί εντός της ανωτέρω αποκλειστικής προθεσμίας και ενημερώνει σχετικά τον οικείο Δήμο.
Ο φορέας λειτουργίας καταθέτει στην αρμόδια υπηρεσία του οικείου Δήμου που επιθυμεί να λειτουργήσει το Κέντρο, την αίτηση για χορήγηση Άδειας Λειτουργίας Κέντρου Φιλοξενίας Ασυνόδευτων Ανηλίκων (ΚΦΑΑ) με συνημμένα όλα τα επιγεγραμμένα στην ενότητα "τι θα χρειαστείτε" δικαιολογητικά.
Τα δικαιολογητικά ελέγχονται ως προς τον πληρότητά τους από την αρμόδια Υπηρεσία του Δήμου, η οποία τα εγκρίνει ή τα απορρίπτει.
Η αρμόδια υπηρεσία ελέγχει όλα τα δικαιολογητικά και τα απορρίπτει.
Η αρμόδια υπηρεσία ελέγχει όλα τα δικαιολογητικά και εφόσον τα εγκρίνει προωθεί τον φάκελο στην Επιτροπή Καταλληλότητας.
Με απόφαση Δημάρχου συστήνεται η Επιτροπή Καταλληλότητας κτιρίων ΚΦΑΑ η οποία εξετάζει φακέλους ΚΦΑΑ που έχουν εγκριθεί από τον αρχικό έλεγχο της αρμόδιας υπηρεσίας του Δήμου και γνωμοδοτεί σχετικά.
Μετά τη θετική γνώμη της Επιτροπής Καταλληλότητας ο Δήμαρχος αποφαίνεται για την έκδοση της άδειας.
Οι φορείς λειτουργίας μετά την αδειοδότηση του ΚΦΑΑ οφείλουν να εγγράψουν το ΚΦΑΑ στο Εθνικό Μητρώο Προστασίας Ασυνόδευτων Ανηλίκων (ΕΜΠΑΑ) του άρθρου 66ΛΒ του ν. 4939/2022. Η εγγραφή ενός ΚΦΑΑ στο ΕΜΠΑΑ αποτελεί προϋπόθεση για την τοποθέτηση ασυνόδευτων ανηλίκων.
Αν φορέας λειτουργίας είναι ΟΤΑ α βαθμού ή νομικό πρόσωπο αυτού η Μελέτη Σκοπιμότητας για τη λειτουργία του ΚΦΑΑ υποβάλλεται κατόπιν απόφασης του οικείου δημοτικού συμβουλίου ή διοικητικού συμβουλίου αντίστοιχα. Στην περίπτωση αυτή το δημοτικό συμβούλιο απέχει από τη σχετική γνώμη προς τη Γενική Γραμματεία που αναφέρετε ανωτέρω
Εάν η γνώμη της Επιτροπής είναι θετική, με απόφαση Δημάρχου χορηγείται η άδεια ίδρυσης και λειτουργίας ΚΦΑΑ η οποία κοινοποιείται στον νόμιμο εκπρόσωπο του φορέα λειτουργίας ΚΦΑΑ και στην Γενική Γραμματεία Ευάλωτων Πολιτών και Θεσμικής Προστασίας (πρώην Ειδική Γραμματεία Ασυνόδευτων Ανηλίκων).
Η άδεια λειτουργίας ενός ΚΦΑΑ ανακαλείται από το Δήμαρχο εάν δεν πληρούνται οι προδιαγραφές έκδοσής της, κατόπιν α) ενημέρωσής του από αρμόδιους ελεγκτικούς μηχανισμούς β) μετά από ενημέρωση της Μονάδας Εποπτείας και Αξιολόγησης των ΚΦΑΑ της Γενικής Γραμματείας επί διαπιστωμένων παραβιάσεων.
Μέχρι την έναρξη λειτουργίας το βήμα αυτό διεκπεραιώνεται από τη Μονάδα Εποπτείας και Αξιολόγησης ΚΦΑΑ με την εγγραφή στο Μητρώο ΚΦΑΑ που τηρεί δυνάμει της Δ11/οικ.26945/1074 ΥΑ και της παρ. 3, αρ. 147 του ν. 4939/22
Παραλαβή αίτησης για έγκριση μελέτης σκοπιμότητας
Έλεγχος και Διαβίβαση Μελέτης Σκοπιμότητας στον οικείο Δήμο για σχετική γνώμη του δημοτικού συμβουλίου
Κατάθεση αίτησης του φορέα λειτουργίας στον οικείο Δήμο
Απόρριψη των δικαιολογητικών του φακέλου
Εξέταση φακέλου από την Επιτροπή Καταλληλότητας κτιρίων ΚΦΑΑ
Έκδοση Άδειας Λειτουργίας Κέντρου Φιλοξενίας Ασυνόδευτων Ανηλίκων (ΚΦΑΑ)
Εγγραφή του αδειοδοτημένου ΚΦΑΑ στο Εθνικό Μητρώο Προστασίας Ασυνόδευτων Ανηλίκων